grænfáninn í kaldársel
Í sumar varð kaldársel fyrst sumarbúða kfum og kfuk á Íslandi til að taka þátt í grænfánaverkefninu á vegum landverndar og þar með tóku fyrstu félagasamtökin þátt í þessu flotta verkefni. umhverfisnefnd hefur verið mynduð og sitja í henni fulltrúar bæði starfsfólks og barna. meðal markmiða umhverfisnefndarinnar til að gera betur hvað varðar neyslu og úrgang er að hreinsa svæðið í kringum kaldársel, minnka matarsóun og flokka allt rusl. gaman hefur verið að sjá hversu vel gengur. sem dæmi má nefna eru þegar komnar flokkunartunnur. Í lok sumars mun svo starfsmaður landverndar taka út verkefnið og að öllum líkindum veita kaldárseli grænfánann fyrir vel unnin störf í þágu umhverfisins.
nú er  að líða að lokum en það er óhætt að segja að mikil gleði ríki hér meðal baranna í kaldárseli. við höfum fengið ágætis veður í vikunni og nú er hlýtt og bjart en nokkur ský á lofti. vikan er búin að vera viðburðarík og skemmtileg, hópurinn inniheldur fjöruga krakka sem eru bæði dugleg að borða og leika sér. Í þessari viku erum við búin að gera ýmislegt skemmtilegt enda er alltaf fjör í sumarbúðum. Á smíðasvæðinu er verið að byggja risastóran kofa og báta fyrir bátakeppni, síðan hafa krakkarnir föndrað, gert vinabönd, búið til kókoskúlur, vaðað og farið í ýmiskonar leiki bæði úti og inni. við leggjum mikið upp úr því að skoða fallega umhverfið í kringum kaldársel en í vikunni hafa börnin leikið í lautinni í kúadal, notið veðurblíðu í valabóli og skriðið í gegnum hundrað-metra-hellinn. 
Í gær var veisludagur og þá var heldur betur ævintýri á dagskrá til okkar komu geimverur sem brölluðu margt sniðugt með krökkunum þar á meðal var farið í spurningakeppni, íþrótta-tasan, matarsmökkun, þrautir og leiki. Ævintýraleikurinn endar á göngu í hrauninu þar sem börnin fá sér nónhressingu og sleikjó. dagurinn endaði svo á veislukvöldvöku þar sem foringjar fóru á kostum í sprenghlægilegum leikritum.
já vikan hefur svo sannarlega verið ánægjuleg og viðburðarík. Ég vil minna foreldra á að sækja börnin á milli 14:30 og 15:00 þar sem sett hefur verið upp hlið sem takmarkar aðgengi að staðnum. 
takk fyrir vikuna,
monika jónsdóttir, forstöðukona
!
!